अश्लीलता के मुद्दा पर सुर-संग्राम से खिसियाइल भरत शर्मा इहो कहलन कि एक ओर त महुआ के लोग कहेला कि ऊ लोग नया प्रतिभा के मंच देता, जबकि वास्तव में उ लोग नया पीढी के अश्लीलता के राह पर ढकेल रहल बाटे। आखिर एगो भोजपुरी के कार्यक्रम में, अउर उहो माननीय राज्यपाल महोदय के सामने "शीला के जवानी" देखाये के का मकसद रहे? आखिर अइसन अश्लील गीत देखा के दुनिया के सामने हमनी के संस्कृति से खिलवाड काहें कइल जाता?
एहिजा ई बतावल जरुरी बा कि काल्ह सांझी खान पटना के गांधी मैदान में सुर-संग्राम के फाइनल के दौरान काफी बवाल भइल, जेकरा वजह से कार्यक्रम बीच में रोके के पडल। वइसे कुछ लोगन के इहो कहनाम बा कि भोजपुरी के नाम पर देखावल जा रहल अश्लीलता के दर्शक लोग बर्दास्त ना क पाइल, जेकरा वजह से ई घटना भइल। कारण चाहे जवन भी होखे, लेकिन एतना भइला के बाद ई त तय बा कि महुआ के अश्लीलता के मुद्दा पर दोबारा सोचे के पडी, अउर अपना कार्यक्रमन में सुरक्षा-व्यवस्था के समीक्षा करे के पडी।
ज्ञात हो कि भरत शर्मा काफी समय से अश्लीलता के विरोध में आवाज उठा रहल बाडन, अउर भोजपुरिया समाज के एगो बडहन तबका एह मुद्दा पर उनका समर्थन में खडा बा।
bho_Deva bho_Deva bho_Deva